הוועדה המיוחדת למעקב אחר יישום הוראות בחוק שירות ביטחון וחוק שירות לאומי-אזרחי, כנסת 19, פרוטוקול מספר 6>, 2014-11-24 10:00

איילת שקד: שלום לכולם.

איילת שקד: נפלה טעות בצו הקודם שאישרנו של בוגרי מוסד חינוך חרדי ובמקומו הכנסנו מוסד לבנות.

איילת שקד: הבנתי שמשרד הכלכלה עשה טעות ואנחנו צריכים לגרוע את המוסד הזה.

איילת שקד: אני אקריא: הנדון: בית הספר עמל מרחביה בצפת.

<עידו בן יצחק: לא צריך להקריא.

איילת שקד: צריך לגרוע את בית הספר עמל מרחביה בצפת, בית ספר של משרד הכלכלה, שהסתבר שהוא מוסד לבנות.

איילת שקד: צריך להצביע?

<עידו בן יצחק: כן.

איילת שקד: מי בעד לגרוע אותו?

איילת שקד: בעד – פה אחד

איילת שקד: אושר פה אחד לגרוע את בית הספר עמל מרחביה בצפת.

איילת שקד: התכנסנו כאן לדון היום בשירות האזרחי, גם לאשר את הצו וגם להבין קצת מה קורה עם היעדים ועם מסלול הגיוס לשירות האזרחי.

איילת שקד: אני רוצה לציין שהצבא, נכון לעכשיו, עומד ביעדים לשנת 2014, שזה דבר מאוד משמח.

איילת שקד: התגייסו כ-800 חיילים ברבעון הראשון, שזה בדיוק מה שצריך ואפילו קצת מעבר.

איילת שקד: בסך הכול היעד הוא 2,300 כאשר חמישים אחוז מהמתגייסים הם קרביים.

איילת שקד: אני אומרת שהצבא עומד ביעדים – חמישים אחוזים מהמתגייסים קרביים, הרוב הגדול רווקים, כך שבינתיים זה מתנהל בסדר אבל אני מבינה שיש בעיה עם השירות האזרחי.

איילת שקד: שר-שלום, היעד הוא אלף מתגייסים?

<שר-שלום ג'רבי: לא.

איילת שקד: 1,500.

איילת שקד: אנחנו ב-3,800.

<שר-שלום ג'רבי: ב-2015 היעד הוא 1,500 ובשנה שעברה היה 1,300.

איילת שקד: אנחנו מדבריםע ל 2014.

<שר-שלום ג'רבי: ב-2013-2014 היו 1,300 וב-2014-2015 המספר הוא 1,500.

איילת שקד: כי היעדים הם 3,800.

איילת שקד: בואו נגיד שעברה כבר שליש שנה ולפי החישוב הזה הייתם צריכים לגייס 500.

איילת שקד: איפה אתם עומדים ומה הבעיות?

<שר-שלום ג'רבי: נסביר.

<שר-שלום ג'רבי: קודם כל, בשנה שעברה בסך הכול התגייסו 801 חדשים לשירות אזרחי.

איילת שקד: נכון.

איילת שקד: בשנה שעברה הייתה בעיה אבל השנה זה בסדר.

<שר-שלום ג'רבי: נכון להיום אנחנו עומדים על 299 משרתים חדשים כאשר בדצמבר יש לנו עוד 81 רשומים נכון להיום.

<שר-שלום ג'רבי: צריך להבין שכל אלה שנרשמו עד עכשיו, אנחנו גייסנו אותם.

<שר-שלום ג'רבי: זאת אומרת, מהצבא, מישהו שהגיע מיוזמתו - - -

איילת שקד: אין כאן מישהו מהצבא?

איילת שקד: הם לא הגיעו?

<עידו בן יצחק: לא.

<שר-שלום ג'רבי: אגב, אנחנו עובדים יפה מאוד עם הצבא.

<שר-שלום ג'רבי: מירב נותנת אווירה מאוד מאוד טובה וכל הבעיות שהיו לנו, נפתרו.

<שר-שלום ג'רבי: אנחנו מתקדמים יפה מאוד.

<שר-שלום ג'רבי: אני אתן לכם גם את הנתון לגבי הגיוס לפי חודשים, כך שנבין במה מדובר.

<שר-שלום ג'רבי: ב-1 באוגוסט התגייסו 23.

<שר-שלום ג'רבי: ב-1 בספטמבר התגייסו 67.

<שר-שלום ג'רבי: ב-1 באוקטובר התגייסו ארבעים, זאת הייתה תקופת החגים.

<שר-שלום ג'רבי: ב-1 בנובמבר התגייסו 99 וב-1 בדצמבר, נכון להיום, יש לנו עוד 81 שרשומים.

<שר-שלום ג'רבי: יש לנו עוד שבוע ולכן אולי יתגייסו עוד.

<שר-שלום ג'רבי: נכון להיום יש לנו 300 חדשים.

איילת שקד: אתה עומד בחצי מהיעדים.

<שר-שלום ג'רבי: נכון.

<שר-שלום ג'רבי: אני אסביר.

<שר-שלום ג'רבי: אני קודם כל שמח שהצבא עומד ביעדים.

<שר-שלום ג'רבי: צריך להבין שהמסלול של הצבא והשירות, אתם יודעים שהצבא והשירות האזרחי אלה שני דברים שונים.

<שר-שלום ג'רבי: אני לא רוצה לקלקל את החגיגה לאף אחד, אבל אמרתי גם בוועדת פרי, ויושב כאן ראש המטה של השר פרי, גם בישיבת ממשלה וגם כאן – ואני לא מוריד את זה מהאחריות שלי – שקשה מאוד יהיה לעמוד ביעדים ואני גם אסביר למה.

<שר-שלום ג'רבי: קודם כל, צריך להבין מי נכנס אלינו ומי שנכנס אלינו הוא רק מי שהוא בגיל 21 ומעלה ולא בגיל 18 מה שסופרים בצבא.

איילת שקד: מקבלים פטור.

<שר-שלום ג'רבי: נכון.

<שר-שלום ג'רבי: כל מי שמגיע לגיל 22 מקבל פטור ואין לו סיבה לבוא אלינו.

<שר-שלום ג'רבי: מי שהוא מגיל 21, המסלול של הגיוס שלו – בזכותכם – יש שירות שנתיים.

<שר-שלום ג'רבי: זאת אומרת, נניח שהוא מתחיל מיד בגיל 21, יש לו שנתיים וזה עד גיל 23.

<שר-שלום ג'רבי: בגיל 24 מאפשרים לו לקבל פטור ולכן הוא אומר שהוא יישאר עוד קצת ויקבל את הפטור.

יואב בן צור: יש כאלה שרוצים לקבל את הזכויות ולכן הם כן רוצים להתגייס.

<שר-שלום ג'רבי: זאת השאלה שצריך לשאול.

<שר-שלום ג'רבי: אם כך, למה עדיין מגיעים 300?

<שר-שלום ג'רבי: זה בדיוק מה שאתה אומר ואלה שני דברים.

<שר-שלום ג'רבי: קודם כל, הם רוצים להיכנס לחברה הישראלית וזה כרטיס כניסה לחברה הישראלית.

<שר-שלום ג'רבי: אגב, אותו דבר גם במגזר הערבי ושם אנחנו מעל 4,000 אבל אלה מספרים עם היקפים שונים לגמרי.

יואב בן צור: אפשר לקחת מהם קצת לטובתנו.

<שר-שלום ג'רבי: לא צריך.

<שר-שלום ג'רבי: לכולם יש ברוך השם.

<שר-שלום ג'רבי: אגב, שם זה בשנתון שלושים אלף ולא 7,500 כמו שיש, שליש, שליש, שליש.

<שר-שלום ג'רבי: כשאנשים אומרים שיש הצלחה אדירה במגזר הערבי, אני גאה בכך שיש אבל יש עוד הרבה מה לעשות שם.

<שר-שלום ג'רבי: כדי שנבין היכן אנחנו עומדים.

<שר-שלום ג'רבי: דבר שני שהתרעתי ואמרתי אבל לצערי לא קיבלו את זה בוועדת פרי הוא הנושא של תמריצים אישיים.

<שר-שלום ג'רבי: אותו אדם שבכל זאת בא בתקופה הזאת – זה מה שהעליתי ושאלתי ואמרתי – למה שהוא יבוא?

<שר-שלום ג'רבי: בואו ניתן לו תמריץ.

<שר-שלום ג'רבי: מצד אחד הארכנו לו את השירות לשנתיים, מצד שני גם בשכר הוא ירד.

<שר-שלום ג'רבי: אדם נשוי עם ילד ירד בשכר שהוא היה מקבל ויש לו אפשרות לצאת לפטור.

<שר-שלום ג'רבי: למה הוא מגיע?

<שר-שלום ג'רבי: אבל עם כל זה אנחנו נעשה את הכול כדי לעמוד.

<שר-שלום ג'רבי: עובדה, למה הקראתי לכם את הנתונים לגבי כל חודש?

<שר-שלום ג'רבי: אנחנו רואים שיש כל חודש גידול.

<שר-שלום ג'רבי: שמנו מגייסים, עמותת חברים, הגוף המתפעל שלנו ואנחנו מגייסים הרי גם הם מרוויחים על כל אחד שנכנס.

<שר-שלום ג'רבי: הם מרוויחים, סליחה על המילה, פר ראש.

<שר-שלום ג'רבי: זה נשמע לא יפה, אבל זה כך.

איילת שקד: איפה משרדי הממשלה?

איילת שקד: כשעשינו את החוק הם הלכו כאן מכות כדי לקבל כוח אדם.

<שר-שלום ג'רבי: על זה צחקנו ואמרנו שאתם רבים כאן כולם ולמה אתם עושים זאת?

<שר-שלום ג'רבי: יש אלפים בדרך?

<שר-שלום ג'רבי: אגב, מד"א לא הסכים לחתום על הסכם.

<קריאה: הבעיה היא פחות עם המשרדים.

<קריאה: המשרתים לא באים.

<שר-שלום ג'רבי: אומרת יושבת ראש הוועדה שהמשרד עצמו אמר שהוא ישלח אנשים שיגייסו ויעודדו.

איילת שקד: מד"א לא חותמים אתכם על הסכם?

<שר-שלום ג'רבי: לא.

איילת שקד: זק"א ואיחוד הצלה כן חותמים?

<שר-שלום ג'רבי: הם לא חתמו מסיבה אחת.

<שר-שלום ג'רבי: על פי התקנות שהיו כאן יחד עם האוצר, הם צריכים לשלם סדר גודל של כ-1,500 שקלים והם אומרים שהם לא מוכנים לשלם את הסכום הזה.

איילת שקד: שיעשו שירות אזרחי ולא אזרחי ביטחוני.

<שר-שלום ג'רבי: נכון אבל אז המשרת לא יבוא.

<שר-שלום ג'רבי: אומר המשרת שאם הוא יכול לקבל שם 4,000 שקלים ולא 1,800 שקלים, הוא רוצה ללכת למד"א.

<שר-שלום ג'רבי: אם מד"א לא יחתמו על הסכם, הוא לא יבוא למד"א.

<שר-שלום ג'רבי: זאת סתם דוגמה כי כל הזמן הנושא של מד"א עולה כאן בוועדה.

<שר-שלום ג'רבי: אני לא יכול להבטיח שאנחנו נעמוד ביעדים.

<שר-שלום ג'רבי: אני יכול להבטיח שאנחנו נגיע למספרים טובים.

<שר-שלום ג'רבי: אנחנו עושים את כל מה שאפשר לעשות.

<שר-שלום ג'רבי: מאוד מאוד קשה בסיטואציה שמגיל 22 מקבלים פטור גורף ומגיל 21 יש להם שירות של שנתיים ומיד אחרי כן יש להם פטור, מאוד קשה להגיע ליעדים.

<שר-שלום ג'רבי: אמרתי את זה בכל דיון ובכל ישיבה, גם בישיבת הממשלה.

<שר-שלום ג'רבי: ראש הממשלה שאל אותי למה אני חייב להרוס את החגיגה הזאת, אבל אמרתי את זה גם באותה ישיבה וזה כתוב בפרוטוקולים.

<שר-שלום ג'רבי: אנחנו עושים את הכול.

<שר-שלום ג'רבי: אני מקווה שאנחנו נצליח.

<שר-שלום ג'רבי: חוץ מזה, תוסיפו לכך שלפני שלושה שבועות יצא קול קורא - אני לא יודע אם קיבלתם אותו, אבל אם לא קיבלתם, אני אשלח לכם את זה במייל – של רבנים נגד השירות האזרחי.

<שר-שלום ג'רבי: לצערי אני אומר.

<יואב ארבל: זה בעצם קול קורא נגד שיתוף פעולה בכלל עם הצבא והשירות האזרחי.

<שר-שלום ג'רבי: של הרבנים.

<יואב ארבל: יהדות התורה.

<עידו בן יצחק: של אגודת ישראל?

<יואב ארבל: גם וגם.

<שר-שלום ג'רבי: אני רוצה לנצל את ההזדמנות שיואב ידידי הטוב מכבר השנים נמצא כאן.

<שר-שלום ג'רבי: לצערי ישבתי עם המנהיגים של המפלגה שלך בשני המסלולים, אגפים, מה שאתה רוצה, ואני אומר להם שהרי ש"סניקים – אני אומר את זה בחיוב ולא במילה של הלעג ש"סניקים – הכי קל להם להיכנס ולמה הם לא באים?

<שר-שלום ג'רבי: אין להם שום בעיה של התנגדות.

<שר-שלום ג'רבי: אין להם שום מכשול.

<שר-שלום ג'רבי: אני יושב עם הרבנים.

יואב בן צור: כשיש אווירה כזאת, כשיש קול קורא כזה, אתה ממתג את עצמך באיזשהו מקום והם לא רוצים להיות ממותגים.

<שר-שלום ג'רבי: היום יש לנו כ-1,300 משרתים בשירות האזרחי.

<שר-שלום ג'רבי: עד עכשיו שירתו מעל ל-6,000.

<שר-שלום ג'רבי: אתמול היה כינוס גדול של משרתים שסיימו, שמונים חבר'ה שסיימו שירות ואתה רואה שם את האווירה והיא אווירה יוצאת מן הכלל.

<שר-שלום ג'רבי: היה לנו סיום קורס של שמונים.

<שר-שלום ג'רבי: חבל.

<שר-שלום ג'רבי: אני מוכן להופיע ולהיפגש עם כל מי שאפשר.

<שר-שלום ג'רבי: חבל, בסוף הם מקבלים הטבות כמו חיילים משוחררים ואני אומר את זה כאן ליושבת ראש הוועדה ואני אז הצעתי את זה אלא שהיועץ המשפטי פסל לי כמו שהוא פוסל לי עוד דברים נוספים.

<שר-שלום ג'רבי: היועץ המשפטי פסל.

<שר-שלום ג'רבי: אמרתי שניתן עדיפות - ואני אומר את זה ליושבת ראש הוועדה כדי שאולי תוביל את זה – לכניסה למשרדי ממשלה למי שעשה שירות אזרחי או שירות צבאי.

<שר-שלום ג'רבי: אי אפשר לומר את העניין של קיפוח.

<שר-שלום ג'רבי: מתי היה קיפוח?

<שר-שלום ג'רבי: כשלא הייתה אפשרות

איילת שקד: זה לא מה שיפתור לנו את הבעיה השנה.

יואב בן צור: תשלחו לנו את הקול קורא במייל.

איילת שקד: אנחנו צריכים לעשות משהו.

איילת שקד: השנה אתה בבעיה.

<שר-שלום ג'רבי: אנחנו בבעיה.

איילת שקד: אחר כך זאת תהיה בעיה שלכם.

<שר-שלום ג'רבי: נכון.

<שר-שלום ג'רבי: אנחנו התרענו על כך אבל אנחנו נעשה את כל מה שאפשר.

יואב בן צור: בוא נראה מה יקרה עד יום רביעי.

איילת שקד: זה לא יעזור.

איילת שקד: חוק הגיוס לא ישתנה.

איילת שקד: תקראו את מה שקיבלנו מבג"ץ.

איילת שקד: בקיצור, שר-שלום, מה התכנית?

איילת שקד: איך אתה מכפיל?

איילת שקד: אתה צריך לשלש את כמות המתגייסים שלך בחודש.

<שר-שלום ג'רבי: אני לא יודע אם אני אצליח לשלש.

<שר-שלום ג'רבי: התכנית היא שיש לנו מגייסים שלנו.

איילת שקד: חבר הכנסת פרוש בא.

איילת שקד: זה חשוב.

איילת שקד: חבר הכנסת פרוש, תשמע, אנחנו נמצאים בבעיה.

איילת שקד: השירות האזרחי נמצא בחצי מהיעדים שלו.

איילת שקד: בשירות הצבאי עומדים ובשירות האזרחי, חצי.

איילת שקד: מה עושים?

מאיר פרוש: מחליפים ממשלה.

<שר-שלום ג'רבי: אני מבין שאתם מתואמים.

<שר-שלום ג'רבי: אתם עונים את אותה תשובה.

מאיר פרוש: מי ענה כך?

איילת שקד: חבר הכנסת בן צור.

מאיר פרוש: צודק.

<שר-שלום ג'רבי: עדיין צריך לזכור שאנחנו תמיד, ואומר את זה כאן הייעוץ המשפטי שלי, עובדים לפי הצבא.

<שר-שלום ג'רבי: אני שמח שבאים לצבא ואני שמח שהצבא עומד ביעדים.

<שר-שלום ג'רבי: באמת, אני לא מתחרה בצבא אלא הפוך.

<שר-שלום ג'רבי: כמה שיותר שירות בצבא, עוד יותר טוב.

<שר-שלום ג'רבי: אני רק אומר שאנחנו תמיד המסלול הבא אחרי הצבא.

איילת שקד: נכון.

<שר-שלום ג'רבי: תמיד הצבא הוא זה ששולח אלי.

איילת שקד: בסדר גמור.

איילת שקד: זה סדר עדיפויות נכון.

<שר-שלום ג'רבי: אני רוצה שנעשה כאן סדר, גם עבור הפרוטוקול.

<שר-שלום ג'רבי: אני שמח מאוד שעובדים אבל תמיד העדיפות והבכורה היא צבא.

<שר-שלום ג'רבי: אגב, אני אומר שוב, גם ה-300 שיש כאן, אני מזכיר לך שדיברנו לפני ארבעה חודשים על כך שהצבא לא הפנה.

<שר-שלום ג'רבי: תסתכלו בפרוטוקול של הוועדה.

<שר-שלום ג'רבי: אמרנו שיש לנו 300 שלנו שאנחנו גייסנו.

<שר-שלום ג'רבי: אלה ה-300 האלה.

איילת שקד: אבל עכשיו אתה מקבל בלשכת גיוס?

<שר-שלום ג'רבי: כן.

<שר-שלום ג'רבי: אין בעיה אבל לא באים.

<שר-שלום ג'רבי: זאת אומרת, מי שבא, תבינו, כשמגייסים אלף או אלפיים, מגיעים אחד או שניים מיוזמתם.

<שר-שלום ג'רבי: כל ה-300 האלה, אלה אנשים שאנחנו באנו וגייסנו אותם וזה בסדר, זה תפקידנו ואני לא אומר שזה לא תפקידי.

<שר-שלום ג'רבי: אני אומר שתבינו שמי שבא אמיתית דרך הבקו"ם, הוא לא מגיע לשירות האזרחי.

<שר-שלום ג'רבי: ה-300 האלה, תסתכלו בפרוטוקול מהדיון הקודם, אלה ה-300 שאמרנו שיש לנו.

<שר-שלום ג'רבי: אגב, בהנחייתך הצבא פתח את המסלול, העברנו את הרשימות של ה-300 לצבא ואז הצבא גייס אותם וכך העביר אותם כי הם לא רצו אז לגייס.

<שר-שלום ג'רבי: אני מזכיר לך את הדיון כאשר גם אלעזר כעס.

<שר-שלום ג'רבי: הם ביקשו את כל הרשימה ומירב הייתה בסדר גמור, העברנו להם את הרשימה עם מספרי הטלפון והם גייסו אותם ואלה הם ה-300 האלה.

<שר-שלום ג'רבי: גם ה-81 שבקנה, אלה 81 שאנחנו גייסנו אצלנו.

איילת שקד: כן, אבל תראה באיזה מספרים אתה מדבר אתי.

איילת שקד: אתם צריכים עוד 1,200.

<שר-שלום ג'רבי: למה את היית באה?

<שר-שלום ג'רבי: אני אשאל אותך הפוך.

<שר-שלום ג'רבי: מה שתבואי לעשות שירות אזרחי?

איילת שקד: אם אני לא רוצה לעשות שירות צבאי.

<שר-שלום ג'רבי: יש לך פטור.

<שר-שלום ג'רבי: למה שתבואי?

איילת שקד: כדי שיהיה לי קל יותר למצוא אחר כך עבודה.

<שר-שלום ג'רבי: בסדר גמור, אבל לא כולם חושבים כך.

<שר-שלום ג'רבי: הם מוצאים עבודה גם בלי זה.

יואב בן צור: לא רק בגלל עבודה אלא גם בגלל הזכויות.

<שר-שלום ג'רבי: בוא נעשה סדר.

<שר-שלום ג'רבי: מה זה הזכויות?

<שר-שלום ג'רבי: אתה יודע כמה זה הזכויות?

<שר-שלום ג'רבי: זה מסתכם ב-6,000, פיקדון לשנה, זה 12 ועוד 7,000 מענק.

<שר-שלום ג'רבי: ביחד זה יוצא עשרים אלף שקלים.

<שר-שלום ג'רבי: עשרים אלף שקלים הוא עושה בארבעה חודשים.

<יואב ארבל: מי שמעל גיל 22 יכול לקבל פטור וללכת לעבוד בחוץ.

<שר-שלום ג'רבי: הוא מקבל את הסכום הזה בארבעה חודשים שהוא עובד.

יואב בן צור: אבל אז הוא יוצא צבא.

<שר-שלום ג'רבי: המשכנתאות זה לא אותו הדבר.

יואב בן צור: למה לצבא לא ירד המספר?

<שר-שלום ג'רבי: כי הצבא מגייס בגיל 18.

<שר-שלום ג'רבי: הצבא אולי מכניס גם את הנח"ל החרדי.

<שר-שלום ג'רבי: אני לא יודע.

<שר-שלום ג'רבי: הוא מכניס את הנח"ל החרדי וזה בכלל לא אותו פלח שוק.

<שר-שלום ג'רבי: בצבא הוא מקבל משכורת בסך של 5,400 שקלים.

<שר-שלום ג'רבי: אני אומר לך שמי שמקבל משכורת בסך 5,400 שקלים, יבוא.

<שר-שלום ג'רבי: בואו לא נתבלבל ותסלחו לי.

<שר-שלום ג'רבי: החרדים לא נהיו ציונים והאוצר לא נהיה אוהב חרדים.

יואב בן צור: אני יודע.

יואב בן צור: במסלול של מורים חיילים, אם היה לנו בזמנו, עת הייתי במעיין החינוך התורני, מכסות של 500 מורים, היינו גם קולטים 500 מורים כי המורה הזה מקבל תשלומי ת"ש והוא נחשב חייל לכל דבר.

<שר-שלום ג'רבי: 5,400 שקלים, זאת משכורת.

יואב בן צור: הוא עובד שמונה וחצי שעות ביום אבל הוא מקבל שכר.

יואב בן צור: הוא מקבל 5,000 ומשהו שקלים.

<שר-שלום ג'רבי: ואצלנו הוא מקבל 1,800 שקלים.

<שר-שלום ג'רבי: צריך להבין את ההבדל.

מאיר פרוש: הייתה כאן ישיבה בגלל שהתקנות שלהם עדיין לא היו מוכנות

איילת שקד: כן, אבל זה הסתדר.

מאיר פרוש: מתי זה הסתדר?

איילת שקד: ביולי.

<שר-שלום ג'רבי: ביולי הסתדר וב-1 באוגוסט גייסנו.

מאיר פרוש: מה-1 באוגוסט.

מאיר פרוש: כלומר, שלושה חודשים.

איילת שקד: אוגוסט, ספטמבר, אוקטובר.

איילת שקד: שלושה וחצי חודשים.

<שר-שלום ג'רבי: אני יכול לחזור על המספרים.

מאיר פרוש: את עומדת שהצבא עומד ביעדים ואילו כאן לא עומדים בהם.

איילת שקד: נכון.

מאיר פרוש: באיזה מספרים את סופרת את הצבא?

איילת שקד: בצבא, מיולי ועד עכשיו התגייסו כ-800.

מאיר פרוש: כי אלה מועדי הגיוס.

איילת שקד: נכון, אבל לא משנה.

איילת שקד: כשמסתכלים בחתכי גיוס, הם גייסו שליש מהיעדים בשליש שנה.

<עידו בן יצחק: למרות שזה באמת השליש החזק.

<עידו בן יצחק: זה שליש שבאמת יש בו יותר גיוס.

<שר-שלום ג'רבי: כן, אבל בצבא זה גילאים שונים.

<שר-שלום ג'רבי: זה סטטוס שונה.

<שר-שלום ג'רבי: את בעצמך אומרת שבצבא יש רווקים ואילו אצלנו כמעט כולם מגיעים נשואים.

<שר-שלום ג'רבי: זה פלח שוק, אוכלוסייה שונה.

<שר-שלום ג'רבי: עובדה שבסוף הם לא הולכים לצבא.

<שר-שלום ג'רבי: הרי חרדי גם אוהב כסף, אולי זה מפתיע, אבל אם אצלנו הוא מקבל 1,800 שקלים, אדם נשוי עם ילד, ובצבא הוא מקבל 5,400 שקלים ועדיין הוא בא לשירות האזרחי, הוא בא כי בדרך החיים שלו הצבא הוא לא אופציה.

איילת שקד: יש איזשהו מכשול, משהו שמקשה עליך?

<שר-שלום ג'רבי: לא.

איילת שקד: הכול בסדר.

<שר-שלום ג'רבי: אתם פתחתם.

<שר-שלום ג'רבי: כשהיו לנו המכשולים, את שחררת כאן בוועדה ואני מודה לך.

<שר-שלום ג'רבי: הודיתי לכם אז ואני מודה שוב.

<שר-שלום ג'רבי: שחררת את כל החסמים מבחינת הצבא.

<הרצל קבלו: יש עוד כמה דברים קטנים שמשפיעים עלינו.

<הרצל קבלו: אני מהמשרד לביטחון פנים.

<הרצל קבלו: בדיוק בעניין הזה.

<הרצל קבלו: קודם כל, את המספרים אני מכיר כי אני עובד בצמוד לרשות והם נכונים.

<הרצל קבלו: אני חושב שיהיה שינוי מגמה והוא לא רחוק מאוד.

<הרצל קבלו: אנחנו יחד עם הרשות, יש לנו הרבה מאוד מסלולים בביטחוני.

<הרצל קבלו: גם בערוץ האזרחי אבל גם במסלול הביטחוני כולל גיוס תקנים שאנחנו מגייסים בפרטני אד-הוק למשימה הזאת.

<הרצל קבלו: העבודה שלהם היא עכשיו ממש כדי להתחיל לבנות את זה.

<הרצל קבלו: כלומר, יש כאן ניצנים.

<הרצל קבלו: מה שהציג שר-שלום, יש ניצנים גם שלנו במשטרה וכן הלאה ויש עוד כאלה בקנה.

<הרצל קבלו: יש בעיות אבל אני לא יודע אם זה המקום להעלות אותן, גם מול הצבא שהן לא אקוטיות אבל הן משפיעות על התהליך החל מסתם נדל"ן לשבת בו כשיש כל מיני קשיים.

<הרצל קבלו: אני ישבתי על זה עם מירב ועם עוד גורמים מהצבא וזה ממשיך בעוד כמה דברים שאולי הם קטנים אבל הם מהותיים לתהליך.

<הרצל קבלו: כלומר, הדברים מתקיימים במקביל.

<הרצל קבלו: גם הערוץ של לבנות משהו ביחד עם הרשות באופן מלא וביחד עם כל הגופים של המשטרה, שירות בתי הסוהר, כיבוי אש, בדגש על המשטרה.

<הרצל קבלו: אני חושב שאנחנו בקרוב מאוד נראה את השינוי.

<הרצל קבלו: אני אומר קרוב מאוד אבל אני לא יודע להצביע על נקודת זמן אבל יהיה שינוי כי יש עשייה מאוד גדולה ויש בקנה עוד לא מעט חבר'ה שרוצים, לפחות בהצהרה.

איילת שקד: אתם גייסתם מישהו לביטחון פנים?

<הרצל קבלו: בוודאי.

איילת שקד: למשטרה?

<הרצל קבלו: אחד לשירות בתי הסוהר, עוד אחד יתגייס ב-1 לחודש.

<קריאה: שמונה.

איילת שקד: שמונה למשטרה?

<הרצל קבלו: הם כבר בטירונות.

<הרצל קבלו: הם במסלול.

איילת שקד: יפה.

<הרצל קבלו: רואים כבר את הניצנים.

<שר-שלום ג'רבי: קודם כל, הרצל עושה עבודה באמת נהדרת ושיתוף הפעולה הוא מצוין עם המשרד לביטחון פנים.

<שר-שלום ג'רבי: אני הצעתי וביקשתי גם מהשר לביטחון פנים וגם מהמנכ"ל בעקבות מסע הרצח שהיה בבית הכנסת, להכניס במסלול את נושא האבטחה במוסדות ציבוריים.

<שר-שלום ג'רבי: אתמול היה דיון גדול מאוד במשרד לביטחון פנים יחד עם האנשים שלי מהרשות כדי לפתוח את המסלול.

<שר-שלום ג'רבי: אני הצעתי שאותם אנשים במסלול הזה ייכנסו לתוך העניין של מסלול ביטחוני אזרחי כדי שהם יקבלו שכר גבוה וכדי להחזיר את הביטחון לאנשים.

<שר-שלום ג'רבי: המשרד לביטחון פנים, לפי הדיווח שקיבלתי אתמול, לא רוצה שזה ייכנס דרככם למסלול הביטחוני אזרחי, דרך המשרד לביטחון פנים, אלא הם מציעים שזה יהיה דרך הרשויות כי הם לא רוצים לפתוח פתח.

<הרצל קבלו: בגלל שיש דברים בירוקרטיים שמנעו מאתנו לעשות את התהליך כמו הכשרת חבר'ה חרדים שיישאו נשק כשלא עשו איזושהי הכשרה בסיסית, צבא וכן הלאה, על פי מה שמוגדר היום ברישוי כלי ירייה.

<הרצל קבלו: זאת בכלל שאלה, עם כלי ירייה או בלי כלי ירייה.

<הרצל קבלו: התנענו את התהליך.

<הרצל קבלו: זה לא תהליך שצריך לקחת הרבה זמן אבל באמת זה אחד המסלולים.

<הרצל קבלו: אנחנו כל הזמן מחפשים יחד עם הרשות את המסלולים כדי כן להכניס אנשים.

<הרצל קבלו: האישיו כאן הוא באמת התנאים, לא ציונות ולא דברים אחרים.

<הרצל קבלו: התנאים נטו.

<הרצל קבלו: אני עכשיו "נאבק" מול הצבא או מול חבר'ה שהולכים לשח"ר חרדי ואומר לי אות אדם: אני אעשה בדיוק מה שאתה רוצה ממני, אבל אני אלך לשח"ר כי שם השכר שלי יותר גבוה.

<הרצל קבלו: הוא עושה את השיקולים שלו נטו, מה נכנס לו לכיס ואיך הוא מתפרנס.

<הרצל קבלו: אני חושב שעוד קצת זמן יפרק כל מיני חסמים.

איילת שקד: הבעיה היא שאין לנו זמן.

איילת שקד: יש לנו שמונה חודשים.

איילת שקד: אתם צריכים בשמונה חודשים לגייס 1,200.

מאיר פרוש: עוד 1,200 או זה המספר?

<שר-שלום ג'רבי: היעד הוא 1,500.

<שר-שלום ג'רבי: אני ביקשתי שהיעד יהיה 1,300 כי ב-2014 לא יכולנו לגייס.

איילת שקד: נכון.

<שר-שלום ג'רבי: אני חושב שגם יושבת ראש הוועדה רצתה.

איילת שקד: בסדר, אבל עוד לא עשינו את זה.

איילת שקד: הממשלה צריכה להחליט על כך.

<שר-שלום ג'רבי: בואי נגיד שגם 1,300 יהיה קשה.

<שר-שלום ג'רבי: אם יש יעד שלא הגעתי אליו, זה היעד הזה במשך כל ארבע וחצי השנים ואני מרגיש מאוד לא נוח.

<שר-שלום ג'רבי: פעם ראשונה שאני לא נהנה לבוא לוועדה הזאת.

<שר-שלום ג'רבי: באמת אני לא עומד ביעדים, אבל אלה דברים שבאתי וטענתי עוד קודם לכן.

<שר-שלום ג'רבי: אנחנו נעשה את הכול.

מאיר פרוש: על מה התרעת קודם?

<שר-שלום ג'רבי: שלא נעמוד ביעדים משתי סיבות.

<שר-שלום ג'רבי: סיבה אחת היא שאין תמריצים לאותו אדם שמגיע, תמריצים אישיים, והסיבה השנייה היא שמקבלים פטור ולכן למה שהוא יבוא?

יואב בן צור: אחת משתיים, או שיהיו תמריצים או שיורידו את היעדים.

<שר-שלום ג'רבי: על זה הוועדה מחליטה ולא אני.

<שר-שלום ג'רבי: ועדת פרי לא הסכימה לתת תמריצים.

יואב בן צור: אז שיורידו את היעדים.

<שר-שלום ג'רבי: אין הסבר הגיוני לכך שמגיעים אנשים, חוץ ממה שאתה אומר שזה מהווה כרטיס כניסה.

מאיר פרוש: למה לצבא כן מגיעים?

<שר-שלום ג'רבי: כי הצבא הוא גילאים שונים.

<שר-שלום ג'רבי: מגיל 18 וזה בסדר גמור.

<שר-שלום ג'רבי: אני שמח שהצבא עומד ביעדים אבל הצבא סופר מגיל 18 ואלינו מגיעים מגיל 21.

<שר-שלום ג'רבי: הוא עושה שירות אזרחי שנתיים, הוא מגיע כבר לגיל 23.

<שר-שלום ג'רבי: כבר בגיל 24 הוא מקבל פטור אוטומטי ולכן למה שיבוא אלינו?

איילת שקד: זאת הבעיה, שהם מקבלים פטור בגיל 22 והוא לא יכול לגייס מתחת לגיל 21.

<הרצל קבלו: אבל יש גם קונצנזוס שהעדיפות היא לצבא.

איילת שקד: נכון.

<שר-שלום ג'רבי: וזה בסדר גמור.

<שר-שלום ג'רבי: עדיין יש הרבה אלפים שלא עשו.

איילת שקד: איך אנחנו מסכמים?

איילת שקד: מה אנחנו עושים כאן?

<עידו בן יצחק: להיכן הולכים ה-300 האלה?

<שר-שלום ג'רבי: הפילוח של ה-300?

<שר-שלום ג'רבי: יש לנו שמונה במסלול הביטחוני האזרחי, בביטחון הפנים יש לנו 54.

<שר-שלום ג'רבי: לא הבאנו את הפילוח.

<שר-שלום ג'רבי: במסלול הביטחוני אזרחי כמעט ואין אלא רק שמונה.

<שר-שלום ג'רבי: זאת אומרת, מה שמעניין אותי כל הזמן כשאני סופר זה כמה מהם הם במסלול ביטחוני אזרחי כי דווקא זה מדד כי גם שם המשכורת היא גבוהה, היא 4,000 שקלים.

<שר-שלום ג'רבי: עכשיו הכול עובד ולכן לא צריך להתבכיין ואני לא מתבכיין.

<שר-שלום ג'רבי: זה עובד וצריך לדאוג שיבואו.

איילת שקד: חייבים לפרסם את המסלול הזה של המשטרה.

איילת שקד: אולי עכשיו המשטרה גם תהיה יותר אטרקטיבית.

<הרצל קבלו: אנחנו עושים את זה.

<הרצל קבלו: יש לנו קמפיין שאנחנו מריצים.

יואב בן צור: הם יקבלו מדים ומשרוקית?

<הרצל קבלו: הם יקבלו מדים.

<הרצל קבלו: תלוי באיזה מסלול הוא יהיה אבל הוא יקבל מדים.

<שר-שלום ג'רבי: גם נשק.

איילת שקד: אנחנו בבעיה.

איילת שקד: אני לא יודעת איך לסכם את זה.

איילת שקד: איך אפשר לשפר את זה?

<שר-שלום ג'רבי: הבעיה היא שאתם מטילים עלי לעמוד ביעדים.

איילת שקד: אתם צריכים לעזור להם.

יואב בן צור: תורידו את היעדים ואנחנו נעזור.

איילת שקד: לא.

יואב בן צור: חצי-חצי.

איילת שקד: לא נוריד את היעדים.

איילת שקד: אתם צריכים לעזור להם.

איילת שקד: שר-שלום, אנחנו נעקוב עוד חודש ונראה אם יש איזשהו שינוי לטובה.

איילת שקד: אנחנו צריכים לאשר צו שירות לאומי אזרחי.

מאיר פרוש: מה היה המייל שקיבלנו אתמול?

איילת שקד: זה בשבילך.

איילת שקד: הורדנו בית ספר לבנות, שלא יגייסו את הבנות החרדיות.

<עידו בן יצחק: צו שירות לאומי אזרחי (גופים בשירות אזרחי ביטחוני) התשע"ה-2014 קביעת גופים בשירות אזרחי ביטחוני גופים בפריסה ארצית שעיקר עיסוקם בהצלת חיי אדם וגופים שעזרתם נדרשת באופן מידי לזיהוי קורבנות אסון לעניין סעיף 4(א)(8) לחוק.

<עידו בן יצחק: עמותת איחוד הצלה ישראל.

<עידו בן יצחק: עמותת זק"א, איתור חילוץ והצלה.

<עידו בן יצחק: עמותת רגע של אמת, זק"א, זיהוי קורבנות אסון.

איילת שקד: לפי החוק השר שאמון על השירות הלאומי האזרחי היה צריך להגדיר בתקנות מי אלה גופי ההצלה והוא הגדיר כאן את עמותת איחוד הצלה, עמותת זק"א ולדעתי זאת עמותת זק"א גוש דן ולדעתי היא היחידה שהיא בפריסה ארצית.

<שר-שלום ג'רבי: לא.

<שר-שלום ג'רבי: שלושתן בפריסה ארצית.

איילת שקד: יש כל מיני זק"אות.

איילת שקד: השלישית היא זק"א גוש דן?

<קריאה: כן.

איילת שקד: למישהו יש שאלה או הערה לפני שאנחנו מאשרים?

איילת שקד: אין.

איילת שקד: מי בעד אישור הצו?

איילת שקד: בעד – פה אחד

איילת שקד: הצו אושר פה אחד.

איילת שקד: תודה.

איילת שקד: הישיבה נעולה.